Takumi Minamino

Takumi Minamino (jap:南野 拓実, 16. január 1995, Izumisano, Japonsko) je japonský profesionálny futbalista, ktorý hrá ako ofenzívny záložník za klub AS Monaco a za japonské národné mužstvo.
Minamino začal svoju klubovú kariéru v roku 2012 za klub Cerezo Osaka a vo svojej prvej sezóne bol vyhlásený za nováčika roka J.League. V roku 2014 prestúpil do rakúskeho klubu Red Bull Salzburg, s ktorým strávil štyri úspešné sezóny. Po pôsobivých výkonoch sa 1. januára 2020 pripojil k Liverpoolu a vo svojej úvodnej sezóne vyhral titul v Premier League.
Minamino absolvoval svoj seniorský medzinárodný debut za Japonsko v roku 2015 a hral v tíme, ktorý sa dostal do finále Ázijského pohára AFC 2019, pričom hral aj na Majstrovstvách sveta vo futbale 2022.
Skorý život.
Minamino sa narodil v Izumisane v prefektúre Osaka. Počas štúdia na základne škole hrával za miestny klub Sessel Kumatori. Počas jeho detstva ho inšpirovalo zakončovanie a driblovanie brazílskeho útočníka Ronalda, ktorý bol najlepším strelcom majstrovstiev sveta vo futbale 2002, ktoré Japonsko spoluorganizovalo, keď mal Minamino sedem rokov. 
Klubová kariéra.
Cerezo Osaka.
Minamino sa pripojil k mládežníckemu tímu Cerezo Osaka vo veku 12 rokov a postupne postupoval cez mládežnícke úrovne akadémie. 
V auguste 2009 sa Minamino zúčastnil turnaja majstrovstiev Japonska klubov do 15 rokov a pomohol tímu Cerezo Osaka do 15 rokov skončiť na ôsmom mieste. Napriek tomu bol najlepším strelcom turnaja, skóroval osemkrát.
Po dvoch rokoch strávených postupom cez mládežnícky systém Cerezo Osaka bol Minamino zaregistrovaný do prvého tímu v auguste 2012. Až 17. novembra 2012 debutoval v prvom tíme Cerezo, keď nastúpil ako náhradník za Takumu Edamura pri prehre 3:1 proti Omiya Ardija. Minamino sa objavil v základnej zostave tímu v poslednom zápase sezóny proti Kawasaki Frontale. Zápas sa skončil remízou 2:2. 15. decembra 2012 strelil svoj prvý gól za Cerezo pri výhre 4:0 nad Shimizu S-Pulse vo štvrtom kole Emperor's Cup. 
Do prvého tímu prerazil v roku 2013 a pred novou sezónou dostal dres s číslom 13. Minamino sa stal prvým hráčom z mládežníckeho systému klubu, ktorý nastúpil v úvodnom zápase sezóny. Minamino pokračoval v dobrom výkone počas celého marca, keď si v nasledujúcich dvoch ligových zápasoch pripísal dve asistencie, predtým než strelil svoj prvý gól v sezóne pri výhre 2:1 nad Oitou Trinitou v Emperors Cup. O tri týždne neskôr, 26. júla 2013, Minamino skóroval v priateľskom zápase proti Manchestru United, keď z 18 metrov poslal prudkú strelu do hornej časti bránky, čím nedal brankárovi Andersovi Lindegaardovi žiadnu šancu. Po zápase jeho výkon ocenili hráči Manchestru United a tréner klubu David Moyes. 19. augusta 2013 počas zápasu proti Shimizu S-Pulse utrpel zranenie stredného postranného väzu na ľavom kolene a ocitol sa na šesť týždňov mimo hry. Až 28. septembra 2013 sa Minamino vrátil do prvého tímu a nastúpil ako náhradník pri výhre 2:0 proti Júbilo Iwata. Minamino následne strelil gól v nasledujúcom zápase, pri výhre 2:0 nad Oita Trinita. Minamino neskôr v sezóne 2013 strelil ešte ďalšie tri góly, vrátane vyrovnávajúceho gólu proti Urawa Red Diamonds v poslednom zápase sezóny. V sezóne 2013 Takuami odohral 38 zápasov a strelil 8 gólov vo všetkých súťažiach. Následne Minamino získal ocenenie najlepší nováčik ligy. S klubom podpísal aj predĺženie zmluvy.
Na začiatku sezóny 2014 Minamino debutoval v Lige majstrov AFC remízou 1:1 proti Pohang Steelers. O tri týždne neskôr, 18. marca 2014, strelil svoje prvé góly v Lige majstrov AFC pri výhre 4:0 nad Buriram United. Jeho druhá a posledná sezóna však bola náročnejšia a klub nakoniec zostúpil. Do konca sezóny 2014 odohral 42 zápasov a skóroval 8-krát vo všetkých súťažiach. Celkovo odohral za Cerezo Osaka 62 zápasov v J.League Division 1, v ktorých strelil 7 ligových gólov. Následne bol Minamino spájaný s odchodom z klubu, keďže o jeho podpis mali záujem viaceré európske kluby.
Red Bull Salzburg.
Red Bull Salzburg sledoval Minamina rok a pol a 7. januára 2015 s ním podpísal zmluvu do roku 2018 s opciou na ďalší rok. Klub Cerezo Osaka krátko na to potvrdil prestup hráča.
13. februára 2015 Minamino debutoval v drese Red Bull Salzburg v základnej zostave. V 64. minúte vystriedaný pri výhre 2:0 nad Wiener Neustadt. Na konci sezóny 2014/15 odohral Minamino vo všetkých súťažiach 14 zápasov, v ktorých strelil tri góly. Počas sezóny sa rýchlo etabloval v základnej jedenástke klubu.
Liverpool.
V decembri 2019 Liverpool súhlasil s dohodou o prestupe Minamina zo Salzburgu v januári 2020 po aktivácii jeho 7,25 miliónovej výstupnej klauzuly, čím sa stal prvým japonským hráčom, ktorý hral za klub. Športový riaditeľ Salzburgu Christoph Freund poznamenal, že "veľké kluby ho sledovali a keby som bol nimi, bez váhania by som ho podpísal. Takumi je pripravený na to urobiť v januári ďalší krok v jeho kariére." 18. decembra 2019 absolvoval lekársku prehliadku v Liverpoole v rámci prípravy na svoj prestup do tímu, ktorý nastal 1. januára 2020.
5. januára 2020 Minamino debutoval v Liverpoole pri víťazstve klubu v FA Cupe nad Evertonom. 23. januára debutoval v Premier League proti Wolverhampton Wanderers, kde nastúpil v prvom polčase za Sadia Maného. 29. augusta strelil svoj vôbec prvý gól za Liverpool v 73. minúte.
Southampton (hosťovanie).
1. februára 2021 Minamino odišiel do Southamptonu na ročné hosťovanie po zvyšok sezóny 2020/21. O päť dní neskôr skóroval Minamino pri svojom debute za Saints, pri prehre v ligovom zápase 2:3 s Newcastlom United. Počas celej sezóny sa za Saints prestavil celkovo desaťkrát. Na sezónu 2021/22 sa vrátil do Liverpoolu. 
Sezóna 2021/22.
20. novembra 2021 Minamino vsietil svoj prvý gól na Anfielde za Liverpool pri domácom víťazstve 4:0 proti Arsenalu. 22. decembra 2021 Minamino skóroval na poslednú chvíľu proti Leicestru City v EFL Cupe. Zápas napokon dospel k penaltovému rozstrelu a hoci Minamino penaltu nepremenil, Liverpool penalty vyhral 5:4. 
6. februára 2022 pomohol Minamino Liverpoolu k zisku titulu v FA Cupe, keď skóroval pri výhre 3:1 proti Cardiff City vo štvrtom kole FA Cupu a dvoma gólmi prispel v piatom kole. 15. mája Liverpool vyhral súťaž , keď porazil Chelsea vo finále, ktoré skončilo remízou 0:0 po predĺžení a Liverpool vyhral v penaltovom rozstrele 5:6, hoci Minamino v deň zápasu nebol menovaný v zostave Liverpoolu.
Monaco.
28. júna 2022 Monako oznámilo, že Minamino s klubom podpísal zmluvu na štyri roky do júna 2026 v hodnote 15 miliónov eur a 3 milióny eur v bonusoch. Počas prvej polovice sezóny odohral iba 12 zápasov, v ktorých strelil jeden gól a jednu asistenciu a to v tom istom zápase, v ligovom zápase vonku proti Stade de Reims. Zápas sa končil výhrou 3:0. Jeho nevýrazná debutová sezóna v Monaku sklamala okrem iného aj športového riaditeľa Paula Mitchella.
Reprezentačná kariéra.
V máji 2014 bol Minamino zaradený do národného tímu Japonska do predbežného 30-členného kádra na majstrovstvá sveta vo futbale v Brazílii. Do konečnej nominácie sa mu presadiť nepodarilo.
V decembri 2018 bol Minamino jedným z 23 japonských hráčov vybraných na Ázijský pohár AFC 2019. V januári 2019 debutoval na Ázijskom pohári proti Turkménsku, kde si pripísal asistenciu. V semifinále proti Iránu Minamino dvakrát asistoval a vyhral pre Japonsko penaltu, ktorú úspešne premenil Yuya Osako. Svoj vôbec prvý gól v Ázijskom pohári strelil vo finále proti Kataru, ktorý Japonsko napokono prehralo 3:1. Minamino odohral na turnaji celkovo 6 zápasov.
Osobný život.
Minamina jeho priatelia a spoluhráči láskyplne volajú „Taki“ (odvodené od krstného mena Takumi). Okrem japončiny hovorí aj plynule po nemecky a anglicky.